Teddem-d acabcaq n waman ad tessired udem-is d yifassen-is. Mi tfukk tarda, terfed-d tameqqunt n yesɣaren tesfaccet-iten ɣer lkanun. Tessaɣ-asen times s tecwawt ay wumi tessaɣ s tkebrit mbaεd mi tt-tebbeẓ deg zzit. Deg yiwet n tikkelt yuli-d ujajiḥ deg yigenni, tfejjej akk texxamt-nni n usewwi ad as-tiniḍ d iṭij ay d-yewwten ɣer-s ɣas akken deg beṛṛa mazal ṭṭlam, tafat n wass urεad ay d-tban. Yebda wabbu yettaccaṛ taxxamt-nni , allen n Sekkura serrḥent s 38